31983R0269
L 031/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 269/83 AL COMISIEI
din 1 februarie 1983
privind a patra modificare a Regulamentelor (CEE) nr. 2191/81 și (CEE) nr. 2192/81 în ceea ce privește măsurile de control legate de acordarea unui ajutor pentru achiziționarea untului de către instituțiile și colectivitățile fără scop lucrativ, precum și de către armată și unitățile similare din statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 1183/82 (2), în special articolul 12 alineatul (3),
întrucât Regulamentele (CEE) nr. 2191/81 (3) și (CEE) nr. 2192/81 (4) ale Comisiei, modificate ultima dată de Regulamentul (CEE) nr. 1333/82 (5), stabilesc în articolul 6 și, respectiv, 5 frecvența controalelor legate de acordarea ajutoarelor prevăzute pentru regulamentele în cauză; întrucât se impune modificarea acestor dispoziții pentru a se ține seama de cerințele minime stabilite în domeniu de Directiva 77/435/CEE a Consiliului din 27 iunie 1977 privind controalele de către statele membre ale operațiunilor care fac parte din sistemul de finanțare de către Fondul European de Orientare și Garantare Agricolă, secțiunea „Garantare” (6);
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 6 din Regulamentul (CEE) nr. 2191/81 se înlocuiește cu următorul text:
„Articolul 6
Statele membre iau măsurile necesare de control pentru asigurarea respectării dispozițiilor prevăzute în prezentul regulament, în special printr-un control al documentelor comerciale și al evidenței mijloacelor materiale ale furnizorului. Aceste controale se efectuează în conformitate cu Directiva 77/435/CEE (7) a Consiliului.
Statele membre comunică Comisiei:
(a)
în termen de trei luni, metodele utilizate la controlul efectuat în diferitele etape ale comercializării untului în cauză, precum și măsurile luate în conformitate cu articolul 2 alineatul (3) litera (a);
(b)
înainte de data de 20 a fiecărei luni, cantitățile pentru care în cursul lunii precedente:
-
s-au eliberat bonuri;
-
s-a plătit ajutorul.
Articolul 2
Articolul 5 din Regulamentul (CEE) nr. 2192/81 se înlocuiește cu următorul text:
„Articolul 5
Statele membre iau măsurile necesare de control pentru a asigura respectarea dispozițiilor prevăzute în prezentul regulament, în special printr-un control al documentelor comerciale și al evidenței mijloacelor materiale ale furnizorului. Aceste controale se efectuează în conformitate cu Directiva 77/435/CEE (8) a Consiliului.
Statele membre comunică Comisiei:
(a)
în termen de trei luni, metodele utilizate pentru controlul efectuat asupra diferitelor etape de comercializare a untului în cauză, precum și măsurile luate în conformitate cu articolul 2 alineatul (3) litera (a);
(b)
înainte de data de 20 a fiecărei luni, cantitățile pentru care în cursul lunii precedente:
-
s-au eliberat bonuri;
-
s-a plătit ajutorul.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 februarie 1983.